የኢትዮጲያዊያን የውጭ ሃገራት የስራ ስምሪት በአዲስ መልክ ተጀምሯል – የሰራተኛና ማህበራዊ ጉዳይ ሚኒስቴር
ከኢትዮጲያዊያን የውጭ ሃገራት የስራ ስምሪት ጋር በተያያዘ በአዲስ መልክ ስራ መጀመሩን የኢፌዲሪ የሰራተኛና ማህበራዊ ጉዳይ ሚኒስቴር አስታወቀ፡፡ስራውን ለማካሄድ 20 ያህል ኤጀንሲዎች ህጋዊ ፈቃድ ያገኙ ሲሆን ከ900 በላይ የሚሆኑ ሌሎች ኤጀንሲዎችም ጥያቄ አቅርበው ጉዳያቸው በመጣራት ላይ መሆኑን የሰራተኛና ማህበራዊ ጉዳይ ሚኒስቴር ሚኒስትር ዴኤታ አምባሳደር ምስጋናው አድማሱ ገልጸዋል፡፡እስካሁን ባለው ሁኔታም  ኢትዮጲያውያን ወደ ኳታር፣ ኩዌትና ዮርዳኖስ ህጋዊ በሆነ ምልኩ በመሄድ እንዲሰሩ ከሃገራቱ ጋር ከስምምነት እንደተደረሰም ሚኒስትር ዴኤታው ጠቁመዋል፡፡ሚኒስቴር መስሪያ ቤቱ በቀጣይነትም ወደ የተባበሩት አረብ ኤምሬቶች፣ ሳኡዲ አረቢያና መሰል ሃገራት ለመላክ ከሃገራቱ ጋር በድርድር ላይ መሆኑንም ገልጸዋል፡፡በአዲሱ አሰራር አብዛኛዎቹ ተግባራት በቅንጅት የሚሰሩ በመሆናቸው ከዚህ ቀደም በዜጎች ላይ ይደርስ የነበረውን ጉዳት በእጅጉ ይቀንሳልም ብለዋል፡፡